Puheen Päivä: Miksi miesten kokemasta väkivallasta vaietaan?

Tutkimuksen mukaan lähes puolet 15-vuotta täyttäneistä suomalaisista miehistä on kokenut fyysistä väkivaltaa. Luku on vielä suurempi, kun lasketaan mukaan uhkailu ja henkinen väkivalta. Luvut ovat isoja, mutta apu on ollut tähän saakka pientä. Yksi ongelma on vähäinen tutkimustieto koko asiasta, toinen on asenne, joka korostaa miehen kykyä selviytyä mistä tahansa tilanteesta. Miessakkien ’ Väkivaltaa Kokeneet Miehet’ –hanke perustettiin väkivaltaa kokeneiden miesten tukiryhmäksi. Jarmo Laitanevan vieraina ovat hankekoordinaattori Tommi Sarlin ja hanketyöntekijä Jussi Pekkola Miessakeista. Lisäksi äänessä on yksi hankkeeseen osallistunut eli pahoinpitelyn uhriksi joutunut, pääkaupunkiseudulla asuva Timo. Apua on saatavilla.